Harald den Gode fremstilles af Adam som velvilligt indstillet over for de kristne (modsat faderen Gorm).<ref>Adam af Bremen, bog 1 afsnit 59</ref> Under den tyske [[kejser]] [[Otto den Store]] 936-973 [[Ordination|viede]] ærkebiskop [[Adaldag]] af Hamburg/Bremen i 948 tre biskopper til at virke i [[Danmark]]. I [[Slesvig (by)|Slesvig]] indsattes biskop [[Hored]], i [[Ribe]] [[Liafdag]] og i [[Aarhus]] [[Reginbrand]]. At Harald Blåtand kan have regeret allerede i 940'erne (samtidigt med faderen) støttes af oplysninger fra Svend Estridsen: Ved sin død var Harald ”''alderstegen og kropsligt svag''” og skal have regeret i 50 år. Tallet er næppe korrekt, men angiver en meget lang regeringstid. Da Harald døde omkring 985-87, kan hans regeringstid godt være begyndt i 940'erne.
Religion Samfund Historie Religionsvidenskab